
Η έννοια της ταχύτητας


Μέση Ταχύτητα
Το «πόσο γρήγορα» κινείται ένα αντικείμενο εκφράζεται από το μέτρο της μέσης ταχύτητας, το οποίο ορίζεται ως εξής:
Μέτρο της μέσης ταχύτητας ενός κινούμενου αντικειμένου λέγεται το πηλίκο του μέτρου της μετατόπισης του αντικειμένου  προς την αντίστοιχη χρονική διάρκεια.

	





Η μετατόπιση  είναι μέγεθος διανυσματικό, οπότε το πηλίκο της μετατόπισης προς το χρόνο, δηλαδή η μέση ταχύτητα είναι κι αυτό διανυσματικό μέγεθος. Η κατεύθυνση της μέσης ταχύτητας μας δίνει απάντηση στο ερώτημα «προς τα που» κινείται το αντικείμενο.






Μονάδα μέτρησης στο S· Ι:  ή  

!Αν   τότε το σώμα κινείται προς τον θετικό ημιάξονα.

!Αν  τότε το σώμα κινείται προς τον αρνητικό ημιάξονα.

!Αν 


Μέση ταχύτητα:  «Μια έννοια με δύο όψεις».
Εκτός από την έννοια της μέσης διανυσματικής ταχύτητας όπως ορίστηκε προηγούμενα 

 υπάρχει και η έννοια της μέσης ταχύτητας σαν μονόμετρο μέγεθος που ορίζεται ως το πηλίκο της συνολικής απόστασης που διανύει το κινητό προς τον ολικό χρόνο που έκανε να διανύσει την απόσταση αυτή:

  Μέση αριθμητική ταχύτητα

Η μέση ταχύτητα ως μονόμετρο μέγεθος μας δείχνει απλά με πόση «περίπου» ταχύτητα καλύφθηκε η απόσταση S.
ΕΜΕΙΣ στο εξής όταν θα αναφερόμαστε σε μέση ταχύτητα θα εννοούμε τη μέση αριθμητική ταχύτητα.

Στιγμιαία ταχύτητα
Η μέση ταχύτητα δε μας δίνει πληροφορίες για το είδος της κίνησης. 
Αν για ένα αυτοκίνητο η μέση ταχύτητα έχει μέτρο 120 km/h αυτό δε σημαίνει ότι η ταχύτητα του αυτοκινήτου έχει συνέχεια μέτρο 120 km/h. Μπορεί σε κάποια διαστήματα το αυτοκίνητο να είχε ταχύτητα με μέτρο μεγαλύτερο από 120 km/h ή μικρότερο και σε άλλα να είχε ταχύτητα μηδέν. (σταματημένο στα φανάρια ή στην άκρη του δρόμου).
	Για να γνωρίζουμε ακριβώς τι συμβαίνει, από πλευράς είδους κίνησης, είναι αναγκαίο να γνωρίζουμε την ταχύτητα σε κάθε χρονική στιγμή. Την ταχύτητα αυτή τη λέμε στιγμιαία ταχύτητα.
	Η στιγμιαία ταχύτητα είναι ένα διανυσματικό μέγεθος που αναφέρεται σ’ένα ορισμένο σημείο της τροχιάς του κινητού και σε μια ορισμένη χρονική στιγμή.

Η αλγεβρική της τιμή είναι η τιμή στην οποία τείνει το πηλίκο  όταν η διάρκεια Δt τείνει στο μηδέν




Η κατεύθυνση της ταυτίζεται με την κατεύθυνση κίνησης δηλ. Με την κατεύθυνση της στιγμιαίας μετατόπισης .
Η στιγμιαία ταχύτητα αναφέρεται πάντα σε χρονική στιγμή της κίνησης και ορίζεται ως ο ρυθμός μεταβολής της θέσης του κινητού τη στιγμή εκείνη.









[image: ]Επιλεγμένα θέματα από την τράπεζα θεμάτων

16. Η ταχύτητα διάδοσης του ήχου στον αέρα με 340m/s. Αν βρίσκεστε 1190m μακριά από το σημείο όπου ξεσπά κεραυνός, θα ακούσετε τη βροντή που τoν ακολουθεί:
α) μετά από 3s,         β) μετά από 3,5 s,        γ)μετά από από 4 s.
Να επιλέξετε τη σωστή απάντηση και να αιτιολογήσετε. την επιλογή σας.

17. Δύο αυτοκίνητα Α και Β κινούνται ευθύγραμμα και ομαλά σε ένα τμήμα της Εγνατίας οδού σε παράλληλες λωρίδες κυκλοφορίας. Το αυτοκίνητο Α, το οποίο προπορεύεται κατά 90 m του αυτοκινήτου Β, κινείται με ταχύτητα μέτρου 72Km/h, ενώ το αυτοκίνητο Β που ακολουθεί κινείται με ταχύτητα 20 m/s. Μετά από χρόνο ίσο με 10s:
Α) το αυτοκίνητο Α θα προπορεύεται πάλι από το αυτοκίνητο Β, 
β) το αυτοκίνητο Β θα προπορεύεται κατά 90m από το αυτοκίνητο Α, 
γ) το αυτοκίνητο Β θα βρίσκεται ακριβώς δίπλα στο αυτοκίνητο Α.
Να επιλέξετε τη σωστή πρόταση και να αιτιολογήσετε την επιλογή σας.

18. Το μέτρο της ταχύτητας ενός αθλητή των 100m είναι ίσο με υA = 36km/h και το μέτρο της ταχύτητας ενός σαλιγκαριού είναι ίσο με υΣ= 1 cm/s. Το πηλίκο των μέτρων των ταχυτήτων του αθλητή και του σαλιγκαριού υΑ/υΣ είναι ίσο με:
α) 100                           β)1000                                γ) 36 
Να επιλέξετε τη σωστή απάντηση και να αιτιολογήσετε την επιλογή σας.


19. Ένα μη επανδρωμένο αεροσκάφος της Πολεμικής Αεροπορίας βγαίνει από το υπόστεγό του, απογειώνεται, περιπολεί, προσγειώνεται και ξαναμπαίνει στο υπόστεγο. Οι τεχνικοί λαμβάνουν τα δεδομένα που κατέγραψαν οι αισθητήρες του και βλέπουν πως το διάστημα που διήνυσε ήταν 2,7105 m και ο χρόνος που πέρασε από την έξοδό του έως την είσοδό του στο υπόστεγο ήταν 3 ώρες. Ποια από τις παρακάτω προτάσεις είναι σωστή; Να αιτιολογήσετε την επιλογή σας.
α) Η μέση ταχύτητα του αεροσκάφους ήταν 90 km/h και η μετατόπισή του 270km.
β) Η μέση ταχύτητα του αεροσκάφους ήταν 0 km/h και η μετατόπισή του 0 km.
γ)H μέση ταχύτητα του αεροσκάφους ήταν 90 km/h και η μετατόπισή του 0 km.






[image: MNPTNG01]
Ευθύγραμμη Ομαλή κίνηση (Ε.Ο.Κ)


Ευθύγραμμη ομαλή κίνηση ονομάζουμε την κίνηση ενός σώματος του οποίου η τροχιά είναι ευθεία γραμμή και η ταχύτητά του είναι σταθερή κατά μέτρο, διεύθυνση και φορά. Δηλαδή: 



Εφόσον στην Ε.Ο.Κ ισχύει  για όλη τη διάρκεια της κίνησης, η στιγμιαία ταχύτητα ταυτίζεται με τη μέση ταχύτητα:  .

Επομένως το πηλίκο  παραμένει πάντα σταθερό.  Δηλαδή το κινητό σε ίσους χρόνους διανύει ίσες μετατοπίσεις.

Εξίσωση κίνησης στην Ε.Ο.Κ
Στην Ε.Ο.Κ με βάση τα παραπάνω το μέτρο της ταχύτητας δίνεται από την σχέση:

 ή  Δx = υ Δt


Αν θεωρήσουμε ότι το κινητό σε μια αρχική χρονική στιγμή  βρίσκεται στη θέση , ενώ μια επόμενη χρονική στιγμή t βρίσκεται στη θέση x η παραπάνω εξίσωση γράφεται:




Παρατηρήσεις


Α.  Αν το κινητό ξεκινά τη χρονική στιγμή , τότε: 


Β.  Αν το κινητό ξεκινά τη χρονική στιγμή  από τη θέση (αρχή των αξόνων) τότε:




Γ.  Στην Ε.Ο.Κ επειδή η κατεύθυνση της κίνησης είναι πάντα σταθερή, η μετατόπιση  ταυτίζεται με το διάστημα S (μήκος τροχιάς). Έτσι: 




ΔΙΑΓΡΑΜΜΑΤΑ ΣΤΗΝ ΕΥΘΥΓΡΑΜΜΗ ΟΜΑΛΗ ΚΙΝΗΣΗ
· Διάγραμμα ταχύτητας (U) – χρόνου (t) 
[image: ]Επειδή στην Ε.Ο.Κ η ταχύτητα παραμένει σταθερή, σε όλη τη διάρκεια της κίνησης, η γραφική παράσταση υ– t, θα είναι μια ευθεία παράλληλη στον άξονα των χρόνων.

· Διάγραμμα θέσης (Χ) – χρόνου (t)
Από την εξίσωση κίνησης: x = xο+υ (t-to) διαπιστώνουμε ότι η θέση (x) είναι ανάλογη με το χρόνο (t). Δηλαδή η γραφική παράσταση x – t θα είναι μια ευθεία γραμμή:

[image: ]! Ας προσέξουμε …

			  εφθ= υ  =      

Δηλαδή, η εφαπτόμενη της γωνίας που σχηματίζεται από την καμπύλη και τον άξονα των χρόνων, κλίση της ευθείας, στο διάγραμμα     x – t  δίνει την ταχύτητα στην Ε.Ο.Κ 
· 
Αν x>xo Δx>0  τότε   
Δηλαδή η φορά της κίνησης είναι προς τον θετικό ημιάξονα 
· 
Αν x<xo Δx<0  τότε  
Δηλαδή η φορά της κίνησης είναι προς τον αρνητικό ημιάξονα.
· 
Αν x=x0 Δx=0  τότε . Δηλαδή ακινησία.































[image: ]Ερωτήσεις – Ασκήσεις – Προβλήματα


1. Ένα σημειακό αντικείμενο εκτελεί  Ε.Ο.Κ όταν: 
α. Η τροχιά είναι ευθεία γραμμή
β. Η ταχύτητα έχει σταθερό μέτρο
γ. Η ταχύτητα δεν αλλάζει κατεύθυνση
δ. Η ταχύτητα έχει σταθερό μέτρο και σταθερή κατεύθυνση.

2. Να σημειώσετε ποια από τα παρακάτω θα μπορούσαμε να βρούμε από ένα διάγραμμα x – t.
α Τη θέση του κινητού κάθε χρονική στιγμή
β Τη μετατόπισή του μεταξύ δύο θέσεων ή χρονικών στιγμών
γ Τη ταχύτητα από την κλίση σε μια δεδομένη χρονική στιγμή
δ Τη μέση ταχύτητα για ορισμένη μετατόπιση
ε Αν κινείται προς τη θετική ή αρνητική φορά

[image: ]3. . Το επόμενο διάγραμμα μας δίνει την θέση ενός κινητού που εκτελεί ευθύγραμμη κίνηση σε συνάρτηση με τον χρόνο. Ποιες από παρακάτω προτάσεις είναι σωστές;
α) Στο χρονικό διάστημα Δt1 το κινητό κάνει ομαλή κίνηση, στο Δt2 είναι ακίνητο, ενώ στο Δt3 κάνει ξανά ομαλή κίνηση.
β) Η συνολική μετατόπιση του κινητού μηδέν.
γ) Οι μετατοπίσεις του κινητού στα χρονικά διαστήματα Δt1 και Δt3 είναι αντίθετες.
δ) Μόνο στο χρονικό διάστημα Δt2 η κίνηση του κινητού είναι ομαλή.

4. Ένα κινητό εκτελεί ευθύγραμμη ομαλή κίνηση. Ποιες από τις παρακάτω προτάσεις είναι σωστές;
α. Η θέση του κινητού σε κάθε χρονική στιγμή δίνεται απ’ τη σχέση x=xο=+υ(t-tο)
β. Αν το κινητό τη χρονική στιγμή tο=0 βρίσκεται στη θέση xο=0, τότε κάθε χρονική στιγμή t η θέση x συμπίπτει με την αλγεβρική τιμή Δx  της μετατόπισης και δίνεται από τη σχέση x=Δx=υt.
γ. Αν η εξίσωση κίνησης ενός κινητού είναι x=-5+2t, τότε για το κινητό είναι xο=-5m, υ=2m/s και tο=0s.
δ. Η σχέση x=xο+υ(t-tο) της Ε.Ο.Κ ισχύει μόνο όταν η ταχύτητα είναι θετική

5. Δύο υλικά σημεία κινούνται με ταχύτητες υ1=8m/s και υ2=4m/s. Αρχικά το πρώτο βρισκόταν στη θέση x1=-21m, ενώ το δεύτερο στη θέση x2=7m. Σε πόσο χρόνο το πρώτο θα φτάσει το δεύτερο; Που θα συμβεί αυτό;
6. Ένα αυτοκίνητο κινείται ευθύγραμμα με σταθερή ταχύτητα υ. Όταν το αυτοκίνητο βρίσκεται σε απόσταση S από τοίχο που είναι κάθετος στο δρόμο, ο οδηγός του πατά την κόρνα. Η κόρνα εκπέμπει ήχο μικρής διάρκειας ο οποίος ανακλάται στον τοίχο. Δίνεται ότι ο οδηγός ακούει τον ήχο, μετά την ανάκλασή του, σε απόσταση S1=44/45S από τον τοίχο και ότι η ταχύτητα του ήχου είναι υnx=340m/s. Να υπολογίσετε την ταχύτητα υ του αυτοκινήτου.
[image: ]
7. Κινητό κινείται πάνω στον άξονα xOx/ και το διάγραμμα x-t φαίνεται στο διπλανό σχήμα. Να μελετήσετε την κίνηση και να κάνετε το διάγραμμα υ-t.

[image: ]8. Δυο κινητά Α και Β κινούνται σε έναν ευθύγραμμο δρόμο και οι θέσεις τους δίνονται σε συνάρτηση με τον χρόνο στο διπλανό διάγραμμα.
α) Πόσο απέχουν τα κινητά μεταξύ τους την χρονική στιγμή t0=0;
β) Πότε και που συναντιούνται τα κινητά;
γ) Με τι ταχύτητα κινείται το καθένα;

 (
4
)[image: ]9. Ένα κινητό κινείται ευθύγραμμα και τη χρονική στιγμή t0=0 περνά από τη θέση x0=0. Η ταχύτητα του κινητού μεταβάλλεται με τον χρόνο όπως φαίνεται στο σχήμα.
 (
2                    
 
   8
)α) Να υπολογίσετε την μετατόπιση του κινητού κατά το χρονικό διάστημα Δt=(8-2)s.
β) Να βρείτε την θέση του κινητού τις χρονικές στιγμές 2s και 8s.
γ) Να κάνετε το διάγραμμα x-t.

[image: ]10. Κινητό κινείται πάνω στον άξονα xOx/ και το διάγραμμα x-t φαίνεται στο διπλανό σχήμα.
α) Υπάρχουν χρονικά διαστήματα όπου το κινητό κινείται στον θετικό ημιάξονα με αρνητική ταχύτητα και χρονικά διαστήματα όπου κινείται στον αρνητικό ημιάξονα με θετική ταχύτητα;
β) Να βρείτε τις δυο σταθερές ταχύτητες του κινητού και να κάνετε το διάγραμμα υ-t.
γ) Πόση είναι η μετατόπιση του κινητού στο χρονικό διάστημα Δt=(7-2)s;



[image: ]Επιλεγμένα θέματα από την τράπεζα θεμάτων

[image: ]
11. 
Η θέση ενός σώματος που κινείται ευθύγραμμα, δίνεται σε κάθε χρονική στιγμή από την εξίσωση x=5t (S.I) . Ποιο από τα διπλανά διαγράμματα παριστάνει την τιμή της ταχύτητας του σώματος σε συνάρτηση με τον χρόνο; Να αιτιολογήσετε την επιλογή σας.

[image: ]
12. Η θέση ενός σώματος που κινείται ευθύγραμμα κατά μήκος ενός προσανατολισμένου άξονα x/x, δίνεται σε κάθε χρονική στιγμή από την εξίσωση χ=10+5 t (x σε m, t σε s). Ποιο από τα διπλανά διαγράμματα παριστάνει σωστά την τιμή της ταχύτητας του σώματος σε συνάρτηση με τον χρόνo; Nα αιτιολογήσετε την επιλογή σας.




13. [image: ]Δύο δρομείς Δ1 και Δ2 κινούνται ευθύγραμμα σε οριζόντιο δρόμο. Στο διπλανό διάγραμμα φαίνεται πώς μεταβάλλεται η θέση των δρομέων σε συνάρτηση με τον χρόνο. Η κίνηση των δρομέων είναι:
α) ευθύγραμμη ομαλή και ο Δ1 κινείται με μεγαλύτερη ταχύτητα από τον Δ2,
β) ευθύγραμμη ομαλά επιταχυνόμενη και ο Δ1 κινείται με μεγαλύτερη επιτάχυνση από τον Δ2.
γ) ευθύγραμμη ομαλή και ο Δ1 κινείται με μικρότερη ταχύτητα από τον Δ2.
[image: ]
14. Στο διπλανό διάγραμμα φαίνεται η θέση δύο σωμάτων Α και Β σε συνάρτηση με τον χρόνο. Τα σώματα κινούνται σε παράλληλες τροχιές με την ίδια φορά και τη χρονική στιγμή t=0 είναι το ένα δίπλα στο άλλο. Ποια από τις παρακάτω προτάσεις είναι σωστή; Να αιτιολογήσετε την επιλογή σας.
α) Τα μέτρα των ταχυτήτων των δύο σωμάτων ικανοποιούν τη σχέση υA=υB
β) Η μετατόπιση του σώματος Β στο χρονικό διάστημα 0 - t1 είναι μεγαλύτερη από τη μετατόπιση του σώματος Α στο ίδιο χρονικό διάστημα.
γ) Τη χρονική στιγμή t1 το σώμα Α προπορεύεται του Β κατά 3xο.
[image: ]
15. Στο διπλανό διάγραμμα φαίνεται το μέτρο της ταχύτητας ενός αυτοκινήτου που μετακινείται ευθύγραμμα σε συνάρτηση με τον χρόνο. Η μέση ταχύτητα του αυτοκινήτου στο χρονικό διάστημα 0-3h είναι ίση με:
Α) 15Km/h              β) 20Km/h                 γ) 10Km/h
Να επιλέξετε τη σωστή απάντηση και να αιτιολογήσετε την επιλογή σας.

